**Skrytý svet**   
Mária Ďuríčková  
Farbičky moje ako kvet,  
skrytý je vo vás celý svet:  
v modrej je obloha,  
v zelenej tráva,  
v žltej je slniečko,  
v kávovej káva,  
v červenej divý mak,  
v bielej je snehuliak  
a v čiernej tma.

**Farbička**

Vraví žltá farbička,  
že je celkom maličká.  
Každý s ňou vraj farbí stále,  
slnko ba i okuliare.  
Hviezdy, ba i mesiac zlatý,  
pre princeznú dlhé šaty.  
Dokonca i jarný kvet,  
vyfarbia s ňou deti hneď.

**Päť farieb**

Papier je bielučký,  
farebné sú farbičky.  
Žltou kreslím slniečko,  
červenou zas jabĺčko,  
zelená je trávička,  
modrá kvapka z nebíčka.